
Narvas Hariduse tn 16 asuva soojustrassi võtmine

Narva Linnavalitsuse Linnavara- ja majandusameti bilanssi

1. ASJAOLUD JA MENETLUSE KÄIK

Narva linnas aadressil Hariduse tn 16 asub 16 korteriga elamu (ehitisregistrikood 118000681) (edaspidi ka Korterelamu).

8 korterit nimetatud Korterelamust on Politseiameti (registrikood 70000728, Pärnu mnt 139, 15060 Tallinn) bilansis ja 8 korterit – Narva Linnavalitsuse Linnavara- ja majandusameti (registrikood 75029837, Peetri 3, 20308 Narva) bilansis.
Korterelamu ehitas 1994. aastal Riigi Aktsiaselts Eesti Telefon. Korterelamu kasutusse võtmisel esitati vastuvõtukomisjonile ainult Korterelamu dokumentatsioon, milles soojustrass polnud ära toodud.
1997. a mais ostis Narva linn Riigi Aktsiaseltsilt Eesti Telefon kogu Korterelamu ning 1998. a aprillis müüs 8 korterit Korterelamust Siseministeeriumile Politseiameti vajadusteks. 

Narva linnale kuuluvate soojustrasside registreerimise käigus selgus, et Narvas hoonete aadressil Vabaduse 16 (trassi algus) ja Hariduse 16 (trassi lõpp) vahel paiknev soojustrass pikkusega 43,2 m varustab Korterelamut soojusenergiaga ning ei ole AS-i Elion Ettevõtted (RAS-i Eesti Televon õigusjärglane), AS-i Narva Elamuvaldus (Narva Elamuameti õigusjärglane), Politseiameti  ega AS-i Narva Soojusvõrk bilansis. 
Arhitektuuri- ja Linnaplaneerimise Ameti ning AS-i Narva Elamuvaldus arhiivides on säilinud üksnes Hariduse 16 asuva Korterelamu soojustrassi projekt (1987. а), varjatud tööde aktid (04.03.1993), teostusjoonis (22.03.1993), piiritlusakt (07.10.1994).

Linnavara- ja majandusamet pöördus AS-le Elion Ettevõtted poole päringuga Hariduse tn 16 soojustrassi praeguse õigusliku seisundi kohta. AS-i Elion Ettevõtted andmetel ehitati Hariduse tn 16 asuv soojustrass samaaegselt Korterelamuga, trass kuulus Korterelamu koosseisu ning pole kunagi bilansis eraldi arvel olnud. Järelikult kuulub Hariduse tn 16 asuv soojustrass Korterelamu kooseisu ning 1997. a mais müüdi Korterelamu Narva linnale koos soojustrassiga. 
Käesolevas korralduses nimetatud Hariduse 16 soojustrass kulgeb Vabaduse 16 hoone seinast kuni Hariduse 16 hoone seinani ning antud lõik kavatsetakse üle anda mitterahalise sissemaksena AS-le Narva Elamuvaldus aktsiakapitali suurendamiseks selle järgnevaks üleandmiseks AS-le Narva Soojusvõrk.
AS-lt Narva Soojusvõrk on saadud eelnev nõusolek Hariduse tn 16 asuva soojustrassi omandisse võtmiseks. 

Kuna eelnimetatud soojustrass kuulub praegu Korterelamu koosseisu, on tegemist Narva linna ja Politseiameti kaasomandiga. Vastavalt asjaõigusseaduse § 72 lõikele 1, kaasomanikud valdavad ja kasutavad ühist asja kokkuleppe või kaasomanike enamuse otsuse kohaselt, kui sellele enamusele kuulub suurem osa ühises asjas. Asjaõigusseaduse § 74 lg 1 kohaselt  kaasomandis oleva asja võib võõrandada või koormata, samuti asja või selle majanduslikku otstarvet oluliselt muuta ainult kõigi kaasomanike kokkuleppel.  
Politseiamet andis Linnavara- ja majandusametile oma nõusoleku kogu Hariduse tn 16 asuva soojustrassi pikkusega 43,2 m andmiseks Linnavara- ja majandusameti bilanssi ja selle järgnevaks üleandmiseks AS-ile Narva Elamuvaldus.
Soojustrassi eksperthinnangu koostas OÜ Monada, registrikood 10267715, kelle hinnangul on soojustrassi bilansiline väärtus 4 688,50 krooni. 

2. ÕIGUSLIKUD JÄRELDUSED

Asjaõigusseaduse (AÕS) § 72 lõike 1 kohaselt, kaasomanikud valdavad ja kasutavad ühist asja kokkuleppe või kaasomanike enamuse otsuse kohaselt, kui sellele enamusele kuulub suurem osa ühises asjas. AÕS § 74 lg 1 kohaselt  kaasomandis oleva asja võib võõrandada või koormata, samuti asja või selle majanduslikku otstarvet oluliselt muuta ainult kõigi kaasomanike kokkuleppel. Samuti   AÕS 77 lg 1 kohaselt kaasomandi lõpetamisel jagatakse asi vastavalt kaasomanike kokkuleppele. Antud juhul Politseiamet andis Linnavara- ja majandusametile oma nõusoleku kaasomandis oleva soojustrassi andmiseks Linnavara- ja majandusameti bilanssi ning järgnevaks üleandmiseks AS-ile Narva Elamuvaldus.

Narva Linnavolikogu 21.06.2005.a määrusega nr 20/57 kinnitatud “Linnavara eeskirja” (edaspidi – Eeskiri) punkti 19 kohaselt on linnavara valitsejaks linnavolikogu ja linnavalitsus, kohaliku omavalitsuse struktuuriüksus, linna ametiasutused, kolmas isik. Vastavalt Eeskirja punktile 23 linnavara valitsemise jagamise Eeskirja punktis 19 sätestatud valitsejate vahel kinnitavad kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. 
Sama Eeskirja punkti 25 kohaselt võõrandamisele kuuluv linnavara, välja arvatud transpordivahendid, kontoritehnika ja kuluinventar, antakse võõrandamisprotseduuri läbiviimiseks Narva Linnavalitsuse Linnavara- ja majandusametile. 
Arvesse võttes, et Hariduse tn 16 asuv soojustrass kuulub samal aadressil asuva korterelamu koosseisu, korterelamus asuva 8 eluruumi bilansiline valdaja on Narva Linnavalitsuse Linnavara- ja majandusamet ning Hariduse tn 16 asuv soojustrass kavatsetakse üle anda Narva linna mitterahalise sissemaksena AS-le Narva Elamuvaldus aktsiakapitali suurendamiseks, on otstarbekas anda Hariduse tn 16 asuv soojustrass Linnavara- ja majandusameti bilanssi.
3. OTSUS

Narva Linnavalitsuse Linnavara- ja majandusametil võtta oma bilanssi Narva linnas asuv soojustrass - Vabaduse 16 asuva hoone seinast (trassi algus) kuni Hariduse 16 asuva hoone seinani (trassi lõpp), pikkusega 43,2 m ja bilansilise väärtusega 4 688,50 krooni vastavalt käesolevale korraldusele lisatud skeemile.
4. RAKENDUSSÄTTED

4.1. Linnavara- ja majandusametil teha korraldus teatavaks Politseiametile. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

